برد پیت

ویلیام بردلی پیت (بزائه‌ی ۱۸ دسامبر ۱۹۶۳) اتا آمریکایی بازیکر و تهیه‌کر هسته. ونه سینمایی آثار سی‌تا جه یور بوردنه؛ پیت خله جایزه هم بیته و من‌جمله دِتا اوسکار جایزه, دتا بفتا, دتا گولدن گلوب و دتا ایمی جایزه دارنه. ونه دئی‌فیلمون سرجمع ۷.۵ بیلیون دلار فروش بوردنه.

برد پیت اولین کار، اتا کابؤی نقش بی‌یه که تلما و لوئیس (۱۹۹۱) فیلم دله دیه. اون گدر جه، برد پیت خله درامِ فیلمون دله نقش اصلی گیته و وشون دله اینان فیلم‌ها ره بنشنه نوم بیاردن: ا رایور رانز ثروت ایت (۱۹۹۲)، لجندز آف فال (۱۹۹۴) که وسترن بی‌یه، اینترویو ویت ومپایر (۱۹۹۴) که دل‌توآر بی‌یه، سون (۱۹۹۵) که جنایی بی‌یه، فایت کلاب (۱۹۹۹) که اتی خاص و بصتینکلا کالت فیلم بی‌یه و اسنتچ (۲۰۰۰) که جنایی-کؤمدی بی‌یه. پیت وقتی استیون اسپیلبرگ اوشنز الون (۲۰۰۱) دله کا بکرده، شه حقوق ره بالاته بَوِرده و اینتا فیلمِ دمباله‌ئون دله هم نقش داشته. این‌گدر خله اٮسم درهاکرد بی‌یه و سینمایِ بتترین فیلم‌ها دله، اصلی نقش ره گیته و همین دوره بی‌یه که تروی (۲۰۰۴)، مستر اند میسیز اسمیت (۲۰۰۵)، وؤرلد وار زد (۲۰۱۳) و F۱ (۲۰۲۵) دله هم کا بکرده.

برد پیت وانس آپن ا تایم این هالیوود (۲۰۱۹) فیلم دله کوئنتین تارانتینو جه کار هکرده و همین‌تا فیلم وسه اوسکار بیته. وه ۱۲ مانکی (۱۹۹۵)، بنجامین باتن عجیب مورد (۲۰۰۸) و مانی‌بال (۲۰۱۱) وسه هم اوسکارِ کاندید بی‌یه. بابِل (۲۰۰۶) ، جسی جیمز ترور توسط کوارد رابرت فورد (۲۰۰۷) ، برن افتر ریدینگ (۲۰۰۸) ، اینگلوریوس بسترد (۲۰۰۱) ، د تری آف لایف (۲۰۱۱) ، فیوری (۲۰۱۴) ،  د بیگ شورت (۲۰۱۵) و اد استرا (۲۰۱۹) دله هم خار-خار بازی هاکرده.

برد پیت ۲۰۰۱ سال دله اتا تهیه‌کَریِ کؤمپانی بساته. بعنوان تهیه‌کننده، برد پیت موفق بیه که ۱۲ سال بردگی (۲۰۱۳) وسه اوسکار بیره و چنتا فیلم دیئر وسه کاندید بی‌یه. وه سال‌های ۲۰۰۶ تا ۲۰۰۸ فوربس مجله دله صد نفر جمع دله دئی بی‌یه که دنیا دله ویشترین تأثیر ره إلنه و تایم ۱۰۰ دله هم ۲۰۰۷ سال دله، دوی‌یه. وه ره ۱۹۹۵ و ۲۰۰۰ سال دله سکسی‌ترین مرد معرفی هکرد بینه. وه دِبار زن بیته که هر دِتا معروف بازیگر بینه و ونجه طلاق هائیتنه؛ اولی جنیفر آنیستون و دومی آنجلینا جولی بینه که دومی جه شیش‌تا وچه داشته.

 منابع 

رج:زننه آدمون
رج:امریکا بازیگرون